Na RAMADHAN LIBENANGA
 – MOROGORO  NI majonzi. Ndivyo unavyoweza kusema
baada ya lori la mafuta kupinduka mjini
Morogoro na kusababisha watu zaidi ya 60
kufariki dunia na wengine 70 kujeruhiwa
walipokuwa wakichota mafuta.
 Hadi tunakwenda mtamboni jana,
mmoja wa Ofisa wa Ofisi ya Mkuu wa
Mkoa wa Morogoro alisema mpaka jioni
vifo vilikuwa 64 na majeruhi 70.
 Kwa mujibu wa baadhi ya mashuhuda,
ajali hiyo ilitokea jana asubuhi majira
ya saa mbili baada ya dereva wa lori
kumkwepa mwendesha pikipiki na
baadaye kushindwa kulimudu gari lake
na kupinduka.
 Walisema baada ya gari hilo
kupinduka, dereva alijaribu kuonya
wananchi kutosogea karibu kwa sababu
lilikuwa limebeba petroli na lingeweza
kuwaka moto wakati wowote.
 Kwa mujibu wa mashuhuda hao,
baadhi ya vijana wengi wao wakiwa
waendesha bodaboda na wapigadebe
Kituo cha Mabasi Msamvu, hawakusikia
onyo hilo na wakaendelea kuchota
mafuta.
 Walisema vijana hao na baadhi ya
mama lishe waliokuwa karibu na eneo
hilo, walichota mafuta hayo kwa takribani
nusu saa kabla ya wenzao kwenda eneo
la betri ya gari hilo wakijaribu kuzitoa
ndipo moto ukawaka.
 HOSPITALI
 Kaimu Mganga Mkuu wa Hospitali
ya Rufaa ya Mkoa wa Morogoro, Ritha
Lyamuya, alisema kwa asubuhi alipokea
miili ya watu 62 na majeruhi 70.
 “Mpaka sasa tayari tumeshapokea
miili ya watu 62 katika ajali hiyo ya
moto na majeruhi 70 wamelazwa katika
hospitali yetu,” alisema Dk. Lyamuya.
 POLISI
 Kamanda wa Polisi Mkoa wa
Morogoro, Wilbroad Mtafungwa,
alithibitisha watu 62 kufariki dunia katika
ajali hiyo na majeruhi wakiwa ni 70.
 Alisema lori hilo … Kwa habari zaidi jipatie nakala yako ya gazeti la MTANZANIA.